Μία αποκάλυψη ήρθε στο φως της δημοσιότητας από την Επιτροπο Εσωτερικών Υποθέσεων Ίλβα Γιοχάνσον, στην κοινή συνέντευξη Τύπου με τον αντιπροεδρο της Κομισιόν Μ.Σχοινά, η οποία επιβεβαιώνει πως η κυβέρνηση Μητσοτάκη δεν είχε και δεν έχει καμία πολιτική για το προσφυγικό και μεταναστευτικό πρόβλημα.

Η αποκαλυπτική απάντηση της επιτρόπου Γιόχανσον, η οποία σε ερώτηση δημοσιογράφου για το αν μεταφερθούν κάπου στην Ευρώπη οι πρόσφυγες που βρίσκονται στην Ελλάδα απάντησε ότι η ελληνική κυβέρνηση δεν έχει ζητήσει κάτι τέτοιο, "αδειάζει" για ακόμη μια φορά την κυβέρνηση.

Όταν λοιπόν ρωτήθηκε ο κ. Σχοινάς αν, στο πλαίσιο της παροχής βοήθειας προς την Ελλάδα, υπάρχει σχέδιο να αναλάβει πρωτοβουλία η Επιτροπή ώστε καποιοι από τους ανθρώπους που στοιβάζονται στα σύνορα να μεταφερθούν σε άλλες χώρες της Ευρώπης και να εξεταστούν εκεί οι αιτήσεις ασύλου τους και να βρουν σε κάποια άλλη χώρα της ΕΕ άσυλο, ο ίδιος - σαν να γνώριζε τις επιπτώσεις, ή ίσως επειδή τις γνωρίζει - ζήτησε από την επίτροπο Γιοχάνσον να απαντήσει.

Η απάντηση που έδωσε η Επίτροπος είναι αποκαλυπτική:

«Και βέβαια έχουμε υποχρέωση να προστατεύσουμε τα εξωτερικά μας σύνορα. Και φυσικά αυτή η προστασία πρέπει να έχει αναλογικό χαρακτήρα - και με απόλυτο σεβασμό των θεμελιωδών, ανθρώπινων δικαιωμάτων. Δεν πιστεύω ότι υπάρχει αντίφαση ανάμεσα σ’ αυτά τα δύο. Αναφορικά με τον διαμοιρασμό των προσφύγων, είναι ένα βιώσιμο σενάριο. Βέβαια, δεν έχουμε λάβει ακόμα σχετικό αίτημα από την Ελλάδα, αλλά μπορεί να το λάβουμε και φυσικά, θα πρέπει να το συζητήσουμε με τα κράτη - μέλη…» ήταν η απάντηση της Επιτρόπου.

Μάλλον κάτι σημαντικό ξέχασε η ελληνική κυβέρνηση και ο αρμόδιος υπουργός Νότης Μηταράκης.